पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर इंजेक्शन व टोसिलिजुमैब इंजेक्शन की कालाबाजारी पर अंकुश लगाने को सरकारी तंत्र जाग उठा है। सिविल सर्जन की अध्यक्षता में डीसी के प्रतिनिधि व तीन डॉक्टर्स की निगरानी कमेटी गठित की है। स्वास्थ्य विभाग ने दोनों इंजेक्शन के रेट फिक्स किए हैं, जिससे ज्यादा कीमत पर नहीं बेचा जाएगा। परचेज कीमत पर ही कोविड अस्पतालों को दिए जाएंगे।
बता दें कि 200 रेमडेसिविर इंजेक्शन मैसेर्ज हेत्रो हेल्थ केयर कंपनी का उपलब्ध हैं। प्रत्येक इंजेक्शन की कीमत 2800 रुपये है। मैसर्ज मायलन व मैसर्ज सिपला कंपनी के इंजेक्शन के रेट अलग-अलग हैं जोकि फिलहाल उपलब्ध नहीं हैं।
कमेटी के पास कोविड अस्पताल मरीज की डिटेल्स व आधार नंबर भेजेगा। कमेटी फैसला लेगी कि मरीज को इंजेक्शन की जरूरत है या नहीं। इसके बाद जरूरत है तो उसके अनुसार इंजेक्शन उपलब्ध करवाएगी। मरीज को टीका लगने से लेकर खाली वॉयल वापस मिलने तक कमेटी जांच करेगी।
स्टेट कमेटी की अनुशंसा पर मिलेगा टोसिलिजुमैब
इसके अलावा टोसिलिजुमैब इंजेक्शन 400 एमजी की कीमत 33956.43 रुपये निर्धारित की है। इसके लिए राज्य स्तरीय कमेटी बना रखी है। उसमें स्टेट नोडल ऑफिसर फॉर कोविड19 चेयरमैन डॉ. ध्रूव चौधरी, सीनियर कंसल्टेंट डॉ. राजीव वढेरा, सीनियर पुलोमोनोलॉजिस्ट डॉ. सुशीला कटारिया शामिल हैं।
कोविड अस्पताल में दाखिल मरीज को डॉक्टर टोसिलिजुमैब इंजेक्शन 400 एमजी लगाने की सलाह देता है तो इसके लिए स्टेट कमेटी के पास मेडिकल रिपोर्ट शेयर होगी। यह कमेटी फैसला लेगी कि मरीज को इंजेक्शन की जरूरत है या नहीं। हिसार को 10 टीके उपलब्ध हुए हैं। वहीं सीएमओ डॉ. रतना भारती का कहना है कि रेमडेसिविर की डिमांड बहुत बढ़ गई है मगर लोगों को समझना होगा कि हर मरीज को इसकी जरूरत नहीं है। यह एंटी वायरल है जोकि चुनिंदा मरीजों के लिए फायदेमंद है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn